ΜΟΥΣΙΚΟ ΓΕΛ ΠΑΛΛΗΝΗΣ                                                                                ΣΧΟΛ. ΕΤΟΣ 2019-2020
                                         
Αγαπητοί γονείς/κηδεμόνες, 
Θα θέλαμε να σας ενημερώσουμε σχετικά με τη φοίτηση και τις απουσίες των παιδιών σας: 

· Από το σχολικό έτος 2017-18 έχει καταργηθεί η διάκριση των απουσιών σε δικαιολογημένες και αδικαιολόγητες.

· Σύμφωνα με τις κείμενες διατάξεις όμως δίδεται ιδιαίτερη έμφαση στην επικοινωνία κηδεμόνων – σχολείου. Απόρροια αυτού είναι τα παρακάτω:

· Οι κηδεμόνες  οφείλουν να ενημερώνουν άμεσα  για την απουσία του παιδιού τους, είτε με τη φυσική τους παρουσία, είτε τηλεφωνικώς το σχολείο, είτε με e-mail τον υπεύθυνο τους τμήματος  ή το σχολείο.
Είναι δε οι αποκλειστικοί υπεύθυνοι για την παρακολούθηση της φοίτησης των παιδιών τους.

· Οι υπεύθυνοι τμημάτων οφείλουν να ενημερώνουν τους κηδεμόνες για τις απουσίες των παιδιών τους εφ΄όσον αυτές έχουν υπερβεί τις 30 ή εάν ο μαθητής/τρια απουσιάζει 3 συνεχόμενες ημέρες, μέσω e-mail, το αργότερο εντός 5 ημερών. 
Σε περίπτωση που οι γονείς δεν έχουν σύνδεση στο διαδίκτυο, η ενημέρωση θα γίνεται είτε με SMS στο κινητό που έχουν δηλώσει στο σχολείο, είτε με επιστολή.

· Σε περίπτωση που οι μαθητές είναι ενήλικοι, ενημερώνουν και ενημερώνονται οι ίδιοι για τις απουσίες τους.

· Ο μέγιστος αριθμός επιτρεπομένων απουσιών είναι 130.
ΟΙ ΕΠΙΠΛΕΟΝ 50 ΑΠΟΥΣΙΕΣ ΜΕ ΕΠΙΔΟΣΗ ≥ 15 ΔΕΝ ΙΣΧΥΕΙ!
[bookmark: _GoBack]Πέραν των 130 απουσιών επιτρέπεται να πραγματοποιήσουν μαθητές/τριες που εντάσσονται στις παρακάτω κατηγορίες:

· Υποβάλλονται σε μακροχρόνιες θεραπείες (έως 24 ημέρες ετησίως)
· Χρειάστηκε να νοσηλευθούν εκτάκτως σε νοσοκομείο ή χρείζουν επαναλαμβανομένων θεραπειών (έως 20 ημέρες ετησίως)
(Στις παραπάνω περιπτώσεις θα πρέπει να προσκομίζονται στο σχολείο γνωμάτευση ή εξιτήριο από Νοσοκομείο του ΕΣΥ ή από Δημόσιο Κέντρο Υγείας υπογεγραμμένα από το Δ/ντή και σφραγισμένα με τη στρογγυλή σφραγίδα, ή από Ιδιωτικό Νοσοκομείο υπογεγραμμένα και φραγισμένα α) από το θεράποντα ιατρό και β) από το Δ/ντή του Νοσοκομείου.

· Ανήκουν στην κατηγορία των μαθητών με Ειδικές Εκπαιδευτικές Ανάγκες (έως 30% των ωρών του ωρολογίου προγράμματος) εφ΄όσον οι απουσίες οφείλονται αποδεδειγμένα στη συμμετοχή τους σε προγράμματα αποκατάστασης και θεραπείας που πιστοποιούνται από τον φορέα υλοποίησης.

· Συμμετέχουν σε καλλιτεχνικές διοργανώσεις που έχουν πανελλήνια, πανευρωπαϊκή ή παγκόσμια εμβέλεια λόγω διάκρισής τους (έως 2 εβδομάδες ετησίως με απόφαση Συλλόγου Διδ/ντων)
· Συμμετέχουν σε διαγωνισμούς πανελλαδικούς ή διεθνείς εγκεκριμένους από το ΥΠΠΕΘ (για όσο διάστημα απαιτείται με απόφαση Συλλόγου Διδ/ντων).
· Συμμετέχουν σε πανελλήνιες ή διεθνείς αθλητικές διοργανώσεις εγκεκριμένες από το Υπ. Πολιτισμού και Αθλητισμού (έως 5 ημέρες ετησίως με απόφαση Συλλόγου Διδ/ντων)
· Συμμετέχουν σε αποδεδειγμένες αθλητικές υποχρεώσεις, προετοιμασίας ή αγωνιστικές, με την Εθνική ομάδα (έως 10 ημέρες ετησίως με απόφαση Συλλόγου Διδ/ντων)
· Προσέρχονται ενώπιον του Συμβουλίου Επιλογής Οπλιτών.
· Αδυνατούν να προσέλθουν αντικειμενικά στο σχολείο λόγω δυσμενών καιρικών συνθηκών.
· Προσέρχονται σε εθελοντική αιμοδοσία 18χρονοι ή 17χρονοι με συγκατάθεση κηδεμόνα (1 ημέρα όταν πρόκειται για συγγενικό πρόσωπο, 2 ημέρες όταν προσέρχονται με δική τους πρωτοβουλία).
· Συμμετέχουν σε εισιτήριες εξετάσεις σε σχολές Τριτοβάθμιας Εκπ/σης που δεν εντάσσονται στις Πανελλήνιες εξετάσεις.
· Παρουσιάζονται υποχρεωτκά σε δικαστήρια.

ΜΟΝΟ ΣΕ ΑΥΤΕΣ ΤΙΣ ΠΕΡΙΠΤΩΣΕΙΣ ΠΡΟΣΚΟΜΙΖΕΤΑΙ ΣΤΟ ΣΧΟΛΕΙΟ ΤΟ ΣΧΕΤΙΚΟ ΔΙΚΑΙΟΛΟΓΗΤΙΚΟ, ΠΡΟΚΕΙΜΕΝΟΥ ΝΑ ΜΗΝ ΠΡΟΣΜΕΤΡΗΘΟΥΝ ΟΙ ΑΠΟΥΣΙΕΣ.

· Για οποιαδήποτε άλλη ρύθμιση σχετικά με την επαρκή φοίτηση, κατά το τρέχον σχολικό έτος , θα υπάρξει άμεση ενημέρωση

Για οποιαδήποτε διευκρίνιση είμαστε στη διάθεσή σας

Με εκτίμηση
Η ΔΙΕΥΘΥΝΤΡΙΑ                                                                                     Ο/Η ΥΠΕΥΘΥΝΟΣ ΤΜΗΜΑΤΟΣ
ΕΥΤΥΧΙΑ ΤΖΑΒΑΡΑ

